Ismail Palić

Ismail Palić (Krivače, Han-Pijesak, 10. august 1969.), bosanskohercegovački lingvist.
Studirao je na Filozofskom fakultetu Univerziteta u Sarajevu, gdje je diplomirao (1993.), magistrirao (2002.) te doktorirao (2006.). Bavi se gramatikom (posebno sintaksom), semantikom, pragmatikom, leksikografijom i normativistikom bosanskog jezika. Profesor je bosanskog jezika na Filozofskom fakultetu u Sarajevu. Jedan je od utemeljitelja Bosanskog filološkog društva i njegov prvi predsjednik. Stalni je član Organizacionog odbora međunarodne naučne konferencije Sarajevski filološki susreti i urednik zbornika radova iz lingvistike. Član je redakcije časopisa za jezik i književnost Pismo i časopisa Književni jezik (Sarajevo). Recenzent je u više bosanskohercegovačkih i inozemnih lingvističkih publikacija. Učesnik je više međunarodnih naučnih projekata, simpozija, seminara.

 Radovi 
Objavio je više desetina naučnih radova te sedam knjiga: 
 Gramatika bosanskoga jezika, u suautorstvu 2000; 
 Sintaksa i semantika načina 2007;
 Dativ u bosanskome jeziku 2010; 
 Rječnik bosanskoga jezika, u suautorstvu 2010;
 Rasprave iz sintakse i semantike 2015;
 Genitiv, prostor i prostorne slike (leksikon prijedloga) 2016.
Gramatika, semantika i pragmatika rečenice 2019.

 Reference 

 Vanjski linkovi 
 Službena stranica Bosanskog filološkog društva

Kategorija:Bosanskohercegovački filolozi
Kategorija:Odsjek za bosanski, hrvatski i srpski jezik Filozofskog fakulteta u Sarajevu
Kategorija:Biografije, Han-Pijesak
Kategorija:Rođeni 1969.
Kategorija:Živi ljudi